Plani Ahtisari dhe reagimet e Rusisë ndaj pavarësisë së mundshme
Ekspertët thonë se çështja e Kosovës mund të krijojë kushtet për një ballafaqim midis diplomacisë perëndimore dhe asaj ruse
Analisti për çështjet e Ballkanit në Këshillin mbi Marrëdhëniet me Jashtë, Çarles Kupçan, thotë se puna e zotit Ahtisari është e paçmuar. thotë analisti. Në muajin shkurt zoti Ahtisari paraqiti planin që nuk i jep pavarësinë e drejtëpërdrejtë Kosovës, por i hap rrugën asaj drejt krijimit të shtetit. Analisti Kupçan thotë se shqiptarët e pranuan planin, me gjithë rezervat e tyre, ndërsa Serbia e hodhi atë poshtë pa mëdyshje. Raporti përfundimtar i zotit Ahtisari pritet t’i paraqitet të hënën Këshillit të Sigurimit. Sipas gazetës franceze, “Le Monde”, për herë të parë zoti Ahtisari mbështet hapur pavarësinë e Kosovës. “Le Monde” citon zotin Ahtisari të jetë shprehur se “alternativa e riintegrimit të Kosovës me Serbinë është pa shpresë”, por edhe “mbajtja e një administrate ndërkombëtare nuk mund të justifikohet”. Duke vazhduar argumentimin e tij, ai thotë se “pavarësia është alternativa e vetme”. Ekspertët thonë se kjo mund të krijojë kushtet për një ballafaqim midis diplomacisë perëndimore dhe asaj ruse. Moska ka mbrojtur vazhdimisht Serbinë dhe është shprehur se çdo zgjidhje që hidhet poshtë nga Beogradi, është edhe për atë e papranueshme. Stiven Kohen, ekspert për çështjet ruse në Universitetin e Nju Jorkut, thotë se në Rusi njerëzit janë ende të irrituar në lidhje me faktin se më 1999-ën presidenti i atëhershëm, Boris Jelcin, qendroi pasiv ndaj sulmeve ajrore të NATO-s kundër Serbisë. . Analistët thonë se çështja është se sa predispozitë ka Rusia që të mbrojë vëllanë e vet të vogël, duke shkuar aq larg sa t’i vërë veton në Këshillin e Sigurimit planit të zotit Ahtisarit për Kosovën, megjithëse ai përkrahet nga Shtetet e Bashkuara dhe Bashkimi Evropian. Steven Kohen beson se Moska do të përdorë veton, ndërsa Çarles Kupçan thotë jo: ”, thotë analisti. Vetëm para pak ditësh, Vitali Çurkin, ambasadori rus pranë Kombeve të Bashkuara, nuk deshi të prononcohej kategorikisht për çështjen e vetos. Por ambasadori Çurkin tha se nuk e kupton se si Këshilli i Sigurimit mund të mbështesë një zgjidhje që ka të bëjë me ndarjen e një vendi. Çarles Kupçan, i Këshillit mbi Marrëdhëniet me Jashtë, thotë se dhënia e pavarësisë Kosovës mund të shërbejë si shembull për rajone të tjera. Zoti Kupçan thotë se shumë qeveri po e ndjekin nga afër zgjidhjen e çështjes së Kosovës, duke shpresuar që ajo të mos nxisë prirjet separatiste etnike në rajonet e tyre. //rd//